**SZÓRVÁNYMISSZIÓS/GYÜLEKEZETPLÁNTÁLÓI EVANGÉLIZÁCIÓS ALAP 2017**

Az MBE Országos Tanácsa 2017-ben is beépítette az évi költségvetésébe a Gyülekezetplántáló és a Szórványmissziós Alapokat. Az Országos Tanács által előterjesztett költségvetést az MBE Közgyűlése áprilisában elfogadta. A két munkacsoport döntött egy közös Alap létrehozásáról is, amelynek összegét **1.000.000 Ft-ban** határozta meg.

Mindezek alapján - az OT és a Közgyűlés döntésének megfelelően - az alábbi tájékoztatással és felhasználási renddel kívánjuk az Alap hatékony működését elősegíteni.

**Az Alap célja:**

Támogatjuk **a szórványgyülekezetek és gyülekezetplántálások** együttműködését, közösen szervezett evangélizációs programjait, egymás felé való rendszeres szolgálatát.

Támogatjuk a megszűnt illetve működésképtelen baptista gyülekezetek újraplántálását.

Támogatunk evangélizációs és missziós programokat, amelyek olyan településen kerülnek megrendezésre, ahol nincs baptista jelenlét.

**II. Az Alap felhasználásának döntési felelőssége:**

Az Alap felosztásáról a Szórványmissziós és Gyülekezetplántáló munkacsoport dönt. Döntéseiről beszámolnak az MBE Elnökségének.

**III. Az Alap felhasználási módja:**

A két munkacsoport által elfogadott összeg alapján, a munkacsoportok képviselőinek megállapodása szerinti összeget az MBE a gyülekezetek bankszámlájára utalja át a pályázat elbírálását követő **15 napon belül.**

**IV. Az Alapra pályázók köre:**

Pályázatot nyújthatnak be a Szórványmissziós munkacsoport által nyilvántartott, 10 évnél idősebb, és legfeljebb 25 tagot számláló gyülekezetek.

**V. A pályázat tartalma:**

**Támogatható tevékenységek köre**

1. **Evangélizációs program, missziós projekt**

* a megvalósítandó program akkor minősül evangélizációs programnak, amennyiben az alábbi elemeket mindenképpen tartalmazza:
  + Igehirdetés, igei üzenet átadása (film, jelenet)
  + érdeklődők döntésre segítése,
  + megtérők lelkigondozása.

1. **Terembérlet.**

* a rendszeres alkalmak helyszínéül szolgáló helyiség/helyiségek bérleti díjának részbeni támogatása, amennyiben:
  + a gyülekezeti alkalmakon rendszeres gyűjtést tartanak,
  + a gyűjtésből támogatják az evangélizációs alkalmakat, terembérletet.

**Támogatható költség elemek:**

* anyagköltség (pl. irodaszer, nyomtatvány, élelmiszer, 100 e Ft egyedi érték alatti eszközök, könyv);
* szolgáltatási díjak (pl. szállítási díj, saját gépjármű használata kiküldetési rendelvény alapján, bérleti díj, hirdetési díj, posta költség, utazási költség).

**Nem támogatható kiadások:**

- közüzemi díjak; tagsági díjak; javítási-, karbantartási díjak; könyvelési díj; oktatás, képzés költsége; hatósági díjak; bank költség; biztosítási díjak;

- illetmény, bér, bér jellegű kiadások (amelynek adó és TB vonzata van), kivéve, ha a pályázó a Kerületi Tanács és a közös misszióban szolgálatot vállaló munkás támogatásáról van szó;

- beruházási kiadások (100 e Ft egyedi érték feletti eszközök).

**Támogatható beszállítók:**

- az Alap céljainak megvalósítását segítő szervezetek, magánszemélyek, akik tevékenységét nem vizsgálja jelenleg az MBE Országos Tanácsa.

**VI. A pályázat pénzügyi feltételei:**

A pályázó vissza nem térítendő támogatásban részesül.

A támogatás mértéke: a projekt elszámolható összes költségének **max. 75 %-a.**

**A támogatás összege**: Az egy pályázó által elnyerhető támogatás összege legfeljebb **150.000 Ft**, melytől a Szórványmissziós/Gyülekezetplántáló Munkacsoport indokolt esetben eltérhet.

A pályázat megvalósítása során a támogatható költség elemekről a számlát a pályázó gyülekezet címére kell kérni.

**VII. Kiválasztási kritériumok:**

Már megkezdett evangélizációs programok csak abban az esetben kaphatnak támogatást, amennyiben a pályázók vállalják, hogy a program „V. Támogatható tevékenységek köre” pontban írt tartalmi elemei még megvalósíthatóak.

Az elbírálásnál előnyt élveznek:

- azok a pályázók, akik vállalják, hogy a konkrét evangélizációs eseményt követően utógondozási munkát is végeznek a pályázat keretében,

- azok a pályázók, akik aktívan együttműködnek a Szórványmissziós/Gyülekezetplántáló Munkacsoporttal,

**- azok a pályázók, akik legalább egy, a Szórványmissziós/Gyülekezetplántáló Munkacsoport által szervezett rendezvényen részt vesznek évente,**

- azok a pályázók, akik bekapcsolódnak a régiós kapcsolatrendszerbe,

- akik teljesítik, a min. 25% önrészt.

**VIII. Adminisztratív információk:**

A pályázatok a felhíváshoz csatolt pályázati adatlap elektronikus kitöltésével nyújthatók be e-mailen, a Szórványmissziós Munkacsoport email címén: ***baptistaszorvany@gmail.com***

**A pályázatok 2017. május 15.. – 2017. június 18. között nyújthatók be.** Az elbírálás folyamatos. A pályázókat az elbírálás eredményéről a Szórványmissziós Munkacsoport folyamatosan értesíti. A Szórványmissziós/Gyülekezetplántáló Munkacsoport a végső támogatói döntés előtt megvizsgálja, hogy a pályázó gyülekezet az MBE más pályázati alapjából milyen mértékű támogatásban részesült.

A támogatás összegét a támogatási döntést követő 15 napon belül utalja át az egyház a gyülekezet bankszámla számára. Magánszemély bankszámlájára nem lehet az Alapból pénzt utalni. Amennyiben a gyülekezet nem rendelkezik bankszámlával úgy a támogatást a gyülekezeti pénztáron keresztül készpénzben kell rendezni.

**A megvalósítandó programoknak 2017. december 31-ig be kell fejeződniük**. Az evangélizációs program megvalósítását követően **15 napon belül** a számlák másolatát el kell juttatni a Szórványmissziós Munkacsoportnak, **a projektenkénti részletezettségű Pályázati Beszámolóval együtt**, ami a végzett munkát és a felhasznált támogatás hasznosulását mutatja be.

Az a pályázó, aki nem számol el a kapott támogatással, vagy nem a célnak megfelelően használja fel a támogatást, vissza kell fizetnie a kapott összeget és a következő évben nem pályázhat az Alap terhére.

**Budapest, 2017.05. 10.**

**Győri Gábor Dani Zsolt**

Szórványmissziós Munkacsoport Gyülekezetplántáló Munkacsoport